1781—1783 йылдарҙа 4-се рәүиз үткәрелә. Бынан алдағыларынан айырмалы рәүештә ул тотош Рәсәй территорияһында үткәрелә, быға тиклем урындағы иҫәп алыуҙар ғына ҡулланылған сик буйы райондарын да үҙ эсенә ала. Унда «суҡындырылмаған сит дин кешеләре» генә түгел, ә «яңы ғына суҡындырылғандар» ҙа этник йәһәттән кем булыуҙарын күрһәтергә тейеш була. Күптән инде православие динен ҡабул иткән этник берләшмәләр: белорустар, поляктар (Рига ҡалаһында йәшәгәндәренән башҡалары), латыш, эстон, ижорлы, карел, фин, коми, коми-пермякотар һәм башҡалар айырып күрһәтелмәй.